Həmin ərəfədə Roulinqin anası vəfat edir və yazıçı şəxsi hisslərini yetim Harri obrazını yaradarkən istifadə edir. Harri on bir yaşına kimi sehrbaz olduğunu bilmir və xalasının ailəsi ilə birgə yaşayır. Durslilər ona uşaqdan daha çox qul kimi yanaşırlar. On bir yaşı olduqda Harriyə Hoqvartsdan məktub gəlir və Haqrit onun arxasınca gələrək Harrini Hoqvartsa aparır. Burada Harri sehrbazlar aləmi, valideynləri və Lord Voldemortla olan əlaqəsi haqqında öyrənir. Məktəbdə fakultələrə bölünmə zamanı Harri Qriffindor fakultəsinə düşür və Ron Uizli və Hermiona Qreyncerlə dostlaşır. Üç dost birlikdə Lord Voldemortun Fəlsəfə Daşını oğurlamasına mane olurlar. Məktəbdə Harri həm də məşhur cadugər ailəsindən olan Drako Malfoyla mənfi münasibətlər qurur. Həmçinin Drakonun təhsil aldığı Sliterin fakultəsinin dekanı Professor Severus Sneyplə ehtiyatlı davranır. 1999-cu ildə verdiyi müsahibəsində Roulinq qeyd edirdi ki, Drako obrazının prototipi xuliqan məktəblilər, Sneyp obrazının prototipi isə sadistik müəllimlərdir.